ฉีดBENZATHINE PENICILLIN 1.2 MU จะส่งผลการตรวจปัสสาวะเพื่อหาสารเสพติดกลุ่มแอมเฟตามีนนั้นกลายเป็นผลบวก (หรือปัสสาวะเป็นสีม่วง) หรือไม่ครับ
สวัสดีค่ะ การฉีดยา Benzathine Penicillin G ซึ่งเป็นยาปฏิชีวนะฆ่าเชื้อในกลุ่ม เพนิซิลิน ไม่ได้ทำให้ผลการตรวจปัสสาวะเพื่อหาสารเสพติดกลุ่มแอมเฟตามีนนั้นเปลี่ยนเป็นปัสสาวะเป็นสีม่วงค่ะส่วนยาที่อาจมีผลทำให้ผลตรวจปัสสาวะพบสารเสพติดกลุ่มแอมเฟตามีนเหมือนกับในผู้ที่ใช้สารเสพติดได้ เช่น ยาโคเดอีน (codeine) เป็นยาที่ใช้เพื่อลดอาการไอ อาการปวดที่ค่อนข้างรุนแรง, ยาเอฟีดรีน (ephedrine) ที่มักใช้เป็นยาผสมเพื่อบรรเทาอาการคัดจมูก, ยาอะเซทิลซิสเทอีน (acetylcysteine) ใช้ละลายและขับเสมหะ, ยาแรนิทิดีน (ranitidine) ซึ่งเป็นยาลดการหลั่งกรด บรรเทาอาการกระเพาะอาหารอักเสบ เป็นต้น